# Aerodromas

### Straipsnis iš Vikipedijos, laisvosios enciklopedijos.

Paraparaumu oro uostas, Naujoji Zelandija.
Susikertantys aerodromo takai
Skydžių valdymo bokštas
Tvarkoma gelžbetoninė Al Asad (Irakas) tako danga.

Aerodromas (aero + graik. dromos – bėgimo vieta) – oro uosto dalis arba atskiras žemės arba vandens paviršiaus plotas, skirtas orlaiviams tūpti, kilti, manevruoti, stovėti ir aptarnauti. Aerodromams taip pat priskiriami lėktuvnešių kilimo tūpimo takai.

## [taisyti] Klasifikacija

Aerodromai pagal paskirtį skirstomi į:

- civilinius (keleivinius, krovininius, sportinės aviacijos)
- karinius
- mišrius

Pagal aptarnaujamų lėktuvų tipus, aptarnaujamos teritorijos dydį ir dangos pobūdį aerodromai skirstomi į klases.

Pagal kilimo tūpimo takų skaičių ir kryptis aerodromai gali būti:

- vienatakiai
- lygiagretūs
- susikertantys
- liestiniai
- tangentiniai

## [taisyti] Aerodromo dalys

Svarbiausios aerodromo dalys:

- skridimo zona, kurią sudaro kilimo-tūpimo, riedėjimo takai, stovėjimo aikštelės, šoninės ir galinės saugos zonos.
- skraidymo zona (aerotorija) – virš aerodromo esanti oro erdvė.

Taip pat aerodrome gali būti angarai (ypač dažnai – kariniuose aerodromuose), skrydžių valdymo bokštas ir kita navigacijos įranga. Keleivių ir krovinių terminalai, orlaivių techninio aptarnavimo ir remonto įranga priskiriami oro uosto infrastruktūrai.

### [taisyti] Kilimo-tūpimo takas

Kilimo tūpimo takas paprasta būna nuo 300-5000 m ilgio ir 10-100 m pločio. Kilimo-tūpimo takai pagal dangą skirstomi į:

- tvirtos dangos (betonas, gelžbetonis, asfaltbetonis, iš surenkamų metalinių plokščių)
- gruntinius (žolė, skalda, žvyras, gruntas, sutvirtintas rišamosiomis medžiagomis).

Kiekvienas aerodromo takas turi savo numerį, atitinkantį Žemės magnetinio lauko kursą, suapvalintą iki dešimčių ir padalintą iš 10. Jeigu takas pritaikytas kilti ir leistis abiem kryptimis, jo numeris susideda iš dviejų skaičių, besiskiriančių 180 laipsnių.

### [taisyti] Tako žymėjimas

Aerodromo kilimo-tūpimo takas, prieigos, manevravimo zonos žymimos specialiais ženklais, panašiai, kaip žymimi ir automobilių keliai. Diagramoje pažymėtos šios zonos:

- Galinė saugumo zona (geltoni ševronai) skirta žemės paviršiaus apsaugai nuo lėktuvų reaktyvinių variklių išmetamų dujų srauto ir avarinio nusileidimo atveju – lėktuvo stabdymui. Jos danga yra minkšta, todėl lėktuvams stovėti joje draudžiama.
- Tako pradžia (baltos strėlės) – zona, skirta lėktuvams išvažiuoti į pakilimo zoną ar nuvažiuoti nuo jos, bet pradėti pakilimą joje draudžiama.
- Slenkstis (baltas zebras) žymi vietą, nuo kurios pradedama įsibėgėti kylant ar lėtuvas pilnai sustabdomas jam leidžiantis.
- Tako numeris žymi tako kryptį (90 laipsnių) ir padėtį, jeigu yra keli takai (L – kairysis, C - vidurinis (jeigu trys), R – dešinysis).
- Nusileidimo zona (dvigubos juostos) – vieta įsibėgėjimui ar tūpimui.
- Taikinys (plačios juostos abiejose tako pusėse) – ženklas lakūnui, kurį stebėdamas jis idealiai tiksliai nustatytoje vietoje lėktuvo važiuoklė paliečia taką.

Kilimo-tūpimo takai žymimi šviesos signalais, reikalingais naktį ar esant blogam matomumui, kurie gali mirksėti ar šviesti nuolat ir būna skirtingų spalvų. Tako slenkstis žymimas ištisine skersine žalios šviesos juosta, tako vidurys – baltos intensyvios šviesos juosta, tako pakraščiai žymimi geltona šviesa. Tako galuose įrengiami stulpai – 500-700 m ilgio šviestuvų juosta.

## [taisyti] Civiliniai aerodromai

Frankfurto (Vokietija) oro uostas.

Civiliniai aerodromai privalo turėti sertifikatą, kurį vietinio susisiekimo oro uostams išduoda valstybinė aviacijos inspekcija, tarptautiniams – Tarptautinė civilinės aviacijos organizacija (ICAO – International Civil Aviation Organization).

Pagal naudojimo trukmę skirstomi į nuolatinius ir laikinuosius, pagal dangą – į gruntinius ir dirbtinės dangos. Dirbtinės dangos aerodromai skirstomi pagal tūpimo-kilimo tako ilgį į 4 kategorijas nuo 1 iki 4 (1 kategorija – trumpiausias, 4- ilgiausias), pagal plotį į 5 kategorijas, žymimas raidėmis A, B, C, D, E. (A – siauriausias, E – plačiausias).

Pagal skrydžių pobūdį būna pritaikyti tūpti orientuojantis vizualiai ar pagal prietaisų rodmenis. Pagal tūpimą pagal prietaisus dar skirstomi į tris klases – A, B, C. A ir B klasės aerodromuose, atitinkamą įrangą turintys orlaiviai gali tūpti kai matomumas labai blogas, C klasės aerodromuose – visiško nematomumo sąlygomis.

## [taisyti] Kariniai aerodromai

JAV KOP naikintuvai Oxcart aviabazės aerodrome.

Karinis aerodromas yra aerodromas, tinkamas naudoti kariniams orlaiviams, oficialiai pripažintas ginkluotųjų pajėgų institucijų (pvz., turintis tinkamumo naudoti karinei aviacijai pažymėjimą, išduotą kariuomenės vado).

Pagal įrengimą, naudojimo pobūdį skirstomi į pagrindinius, atsarginius, netikruosius (klaidinančius priešą).

Pagal paskirtį – į nuolatinius bazinius, atsarginius, mokomuosius, specialiuosius (orlaiviams ir ginkluotei bandyti). Pagal techninius rodiklius, kilimo-tūpimo takų ilgį, dangą skirstomi į 3 klases. Pirmos kl. aerodrome bazuojama strateginė aviacija, 2-os kl. – taktinė aviacija, karinė transporto aviacija, 3-os kl. – pagalbinė aviacija, lėktuvai, kuriems užtenka įsibėgėti trumpo nuotolio, sraigtasparniai.

## [taisyti] Didžiausi aerodromai

- Edvardso karo aviacijos bazė (JAV, ant išdžiūvusio Rodžerso ežero) – 12 100 m.
- Embraero oro uostas (Embraer, Brazilija) – 5 967 m.
- Kamdo oro uostas (Tibetas, Kinija) – 5 500 m.
- Ramenskoje oro uostas (Ramenskoje, Rusija) – 5 402 m.
- Šigadzio oro uostas (Šigadzio, Kinija) – 5 000 m.
- Uljanovsko oro uostas (Uljanovskas, Rusija) – 5 000 m.
- Jupingtono oro uostas (Jupingtonas, PAR) – 4 900 m.

## [taisyti] Lietuvoje

Lietuvoje registruoti ir veikiantys aerodromai su ICAO aerodromų ir IATA oro uostų kodais:

Pavadinimas | ICAO kodas | Kategorija | Koordinatės | Tako danga ir dydis m | Magnetiniai kursai | Artimiausias miestas | Savininkas / naudotojas) | Adresas ir kontaktai
Akmenė | EYNA | 1A | 56°14′34″N, 22°43′58″E | Gruntas 900x80 | MK065º-245º | 0,6 km į vakarus nuo Akmenės | Akmenės aeroklubas | Uždabikinės g. 13, LT-85377 Akmenė Tel. +370 425 40630 Mob. tel. +370 687 33791
Alytus | EYAL |  | 54°24′47″N, 24°03′25″E | 1) Gruntas 850x60 2) Gruntas 550x60 | MK 360º-180º MK130º-310 | 1,5 km į rytus nuo Alytaus | Alytaus aeroklubas | Miškininkų g. 3, LT-62200 Alytus Tel./fax +370 315 79689 Mob. tel. +370 687 32889 E-mail [alytausak@one.lt]
Barysiai | EYSB | 3C | 56°04′17″N, 23°33′11″E | Asfaltbetonis 1000x30 | MK 100º-280º | 20 km į šiaurės rytus nuo Šiaulių | UAB „Gate Four“ Aerodromas „Barysiai“ | LT-84253 Barysių kaimas Gataučių seniūnija Joniškio rajonas Tel. +370 41 370859
Biržai | EYBI | 1A | 56°10′29″N, 24°45′53″E | 1) Gruntas 750x200 2) Gruntas 750x200 | MK 030º-210º MK 160º-340º | 2 km į pietus nuo Biržų | Biržų aeroklubas | LT-41002 Biržai Tel./fax +370 450 31948 Mob. tel. +370 698 78459
Druskininkai | EYDR | 2B | 54°00′59″N, 59°56′37″E | Gruntas 900x50 | MK 030º-210º | 1,5 km į pietvakarius nuo Druskininkų | Druskininkų savivaldybė Druskininkų aerodromas | Mizarų g. 59, LT-66101 Druskininkai Tel. +370 313 55355 Mob. tel. +370 686 36847
Įstra | EYPI | 1A | 55°49′39″N, 24°21′23″E | 1) Asfaltbetonis 600x20 2) Gruntas 800x40 | MK 120º-300º MK 120º-300º | 10 km į šiaurę nuo Panevėžio miesto centro | VĮ „Įstros aerodromas“ V. Lapėno skraidymo mokykla | LT-38436 Staniūnių kaimas, Panevėžio rajonas Tel./fax +370 45 554332
Kartena | EYKT |  | 55°55′13″N, 21°34′02″E | 1) Gruntas 700x150 2) Gruntas 500x100 | MK 90º-270º MK 180º-360º | 6 km į rytus nuo Kartenos | Klaipėdos sklandymo klubas | Nemuno g. 21 LT-93277 Klaipėda Tel. +370 445 47441
Kaunas INTL | EYKA | 4E | 54°57′50″N, 24°05′05″E | Asfaltbetonis 3150x45 | MK 080º-260º | 13,8 km į šiaurės rytus nuo Kauno | VĮ „Kauno aerouostas”(KUN) | LT-54460 Karmėlava, Kauno rajonas Tel. +370 37 399250
Kaunas/gamykla | EYKG | 1B | 54°52′46″N, 23°54′18″E | Gruntas 650x60 | MK 098º-278º | Pietvakarinėje Kauno miesto dalyje | AB Kauno aviacijos gamykla | Europos pr. 21, Kaunas Tel. +370 37 420395
Klaipėda | EYKL | 1A | 55°42′43″N, 21°14′34″E | 1) Asfaltbetonis 500x21 2) Gruntas 590x42 | MK 070º-250º MK 068º-248º | 7 km į rytus nuo Klaipėdos | UAB Klaipėdos aerouostas | Dirvupių kaimas,Sendvario seniūnija LT-96325 Klaipėdos apskritis Tel./fax +370 46 410118 E-mail [info@airportklaipeda.lt] [www.airportklaipeda.lt]
Molėtai | EYMO | 1A | 55°06′47″N, 25°20′12″E | Asfaltbetonis 400x20 | MK 064-244º | 14,5 km į pietus nuo Molėtų | VšĮ „Molėtų aeroklubas“ | Tumenčiznos kaimas, LT-33252 Molėtų rajonas Tel./fax +370 698 54181, Mob. tel. +370 612 40921
Palanga INTL | EYPA | 4D | 55°58′24″N, 21°05′38″E | Asfaltbetonis 2000x40m | MK 009º-189º | 7 km į šiaurę nuo Palangos | VĮ Tarptautinis Palangos oro uostas (PLQ) | Liepojos plentas 1, LT-00169 Palanga Tel. +370 460 52023 E-mail [info@palanga-airport.lt]
Paluknys | EYVP | 1A | 54°28′59″N, 24°59′23″E | 1) Gruntas 650x50 2) Gruntas 600x100 | MK 180º-360º MK 40º-220º | 2,5 km į pietus nuo Paluknio | Vilniaus aeroklubas | J. Basanavičiaus g. 16-5, LT-03224 Vilnius Tel. +370 5 2652530 Mob. tel. +370 687 74884
Panevėžys | EYPN | 1A | 55°42′32″N, 24°20′43″E | 1) Gruntas 650x140 2) Gruntas 790x180 | MK 150º-330º MK 40º-220º | 2 km į pietvakarius nuo Panevėžio | Panevėžio aeroklubas | Stetiškių g. 74, LT-36246 Panevėžys Tel./fax: +370 45 437981 Mob. tel. +370 685 03710
Pociūnai | EYPR | 1A | 54°39′13″N, 24°03′26″E | 1) Gruntas 900x40 2) Gruntas 600x40 | MK 180º-360º MK 90º-270º | 7 km į rytus nuo Prienų | Kauno parašiutininkų klubas | Veiverių g. 132, LT-46337 Kaunas Tel./fax +370 319 60571 Mob. tel. +370 698 10510
Rojūnai | EYRO | 1A | 55°36′40″N, 24°13′03″E | Gruntas 800x60 | MK 90º-270º | 16 km į pietvakarius nuo Panevėžio | Aurimas Bezaras | Ėriškių kaimas, Panevėžio rajonas Mob. 8 699 26489
Rūdiškės | EYRD | 1A | 54°29′49″N, 23°43′06″E | Gruntas 400x30 | MK 010º-190º | 8 km į pietvakarius nuo Rūdiškių | UAB „Aerodream“ | Antakalnio kaimas, Grendavės seniūnija LT-21190 Trakų rajonas Mob. tel. +370 612 96006
Sasnava | EYMM | 1A | 54°39′44″N, 23°27′08″E | 1) Gruntas 800x40 2) Gruntas 700x50 | MK 070º-250º MK 170º-350º | 0,5 km į šiaurės vakarus nuo Sasnavos | Marijampolės aeroklubas | LT-69478 Sasnavos seniūnija, Marijampolės savivaldybė Tel. +370 343 28778 Mob. tel. +370 687 32143
S. Dariaus ir S. Girėno | EYKS | 2B | 54°52′50″N, 23°52′55″E | 1) Asfaltbetonis 1130x50 2) Gruntas 840x60 | MK 089º-269º MK 089º-269º | Pietvakarinėje Kauno dalyje | Kauno miesto savivaldybė S. Dariaus ir S. Girėno aerodromas | Veiverių g. 132, LT-46337 Kaunas Tel. +370 37 441060 Mob. tel. +370 698 22112
Šeduva | EYSE | 1A | 55°44′42″N, 23°48′31″E | Gruntas 600x100 | MK º66-246º | 3 km į pietryčius nuo Šeduvos | Šiaulių aeroklubas | Voveriškių g. 39-5, LT-78143 Šiauliai Mob. tel/ + 370 686 68215 Fax +370 41 428502
Šiauliai INTL/CIV/MIL | EYSA | 4E | 55°53′38″N, 23°33′42″E | Asfaltbetonis 3500 x45 | MK 141º-321º | 5,6 km į pietryčius nuo Šiaulių | Lietuvos kariuomenė UAB Šiaulių oro uostas (SQQ) | Lakūnų g. 3, LT-77013 Šiauliai Tel. +370 41 542005 +370 41 54 20 50
Telšiai | EYTL | 1A | 55°59′15″N, 22°17′33″E | 1) Gruntas 740x150 2) Gruntas 640x150 | MK 113º-293º MK 048º-228º | 2 km į rytus nuo Telšių | Telšių aeroklubas | LT-88001 Degaičiai, Telšių rajonas Tel.: +370 444 31549
Tirkšliai | EYMA | 1A | 56°13′43″N, 22°15′17″E | 1 ) Gruntas 500x60 2) Gruntas 400x20 | MK 065º-245º MK 060º-240º | 4 km į pietvakarius nuo Tirkšlių | Mažeikių aviacijos sporto klubas | Gamyklos g. 28, LT-89104 Mažeikiai Tel. +370 443 74546 Mob. tel.: +370 614 74329
Utena | EYUT | 1A | 55°29′21″N, 25°43′06″E | 1) Gruntas 520x50 2) Gruntas 520x50 | MK 110º-290º MK 110º-290º | 7,5 km į rytus nuo Utenos | Utenos apskrities aeroklubas | Maironio g. 4, LT-28241 Utena Tel./fax +370 389 51801 Mob. tel. +370 698 43269
Vilnius INTL | EYVI | 4E | 54°38′13″N, 25°17′16″E | Asfaltbetonis 2500x50 | MK 017º-197º | 6 km į pietus nuo Vilniaus | VĮ Tarptautinis Vilniaus oro uostas (VNO) | Rodūnios kelias 10A, LT-02189 Vilnius Tel.: +370 5 2329306 +370 5 273 9318
Zarasai | EYZA |  | 55°45′09″N, 26°15′25″E | Gruntas 440x40 | MK 30º-210º | 1,5 km į šiaurę nuo Zarasų | Zarasų aeroklubas | Žemaitės g. 15, LT-32119 Zarasai Tel. +370 385 52917 Mob. tel. +370 686 32252

### [taisyti] Kiti aerodromai

- Pajuosčio aerodromas, EYPP, Panevėžys
- Kyviškių aerodromas, SUBUS, Vilnius
- Kazlų Rūdos aerodromas, Kazlų Rūda
- Kėdainių aerodromas, EYKD, Kėdainiai
- Šilutės aerodromas, Šilutė

## [taisyti] Nuorodos, šaltiniai

- Technikos enciklopedija
- Lietuvos aerodromai CAA informacija

Rodomas puslapis "http://lt.wikipedia.org../../../a/e/r/Aerodromas.html"

Kategorijos: Aviacija | Oro uostai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Česky
- Dansk
- Deutsch
- English
- Español
- Suomi
- Français
- Bahasa Indonesia
- Italiano
- 日本語
- Nederlands
- ‪Norsk (bokmål)‬
- Polski
- Português
- Русский
- Tiếng Việt
- 中文